ประกาศคณะกรรมการกํากับและส่งเสริมการประกอบธุรกิจประกันภัยเรื่อง หลักเกณฑ์ วิธีการ และอัตราเงินสมทบที่บริษัทประกันวินาศภัย บริษัทประกันชีวิตต้องนําส่งให้แก่สํานักงานคณะกรรมการกํากับและส่งเสริมการประกอบธุรกิจประกันภัย--------------------------------------------- อาศัยอํานาจตามความในมาตรา 12 (4) และมาตรา 43 แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 คณะกรรมการกํากับและส่งเสริมการประกอบธุรกิจประกันภัย โดยความเห็นชอบของรัฐมนตรีว่าการกระทรวงการคลัง ออกประกาศไว้ ดังนี้ข้อ ๑ ในประกาศนี้ "คณะกรรมการ" หมายความว่า คณะกรรมการกํากับและส่งเสริมการประกอบธุรกิจประกันภัย "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย "บริษัทประกันวินาศภัย" หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัย "บริษัทประกันชีวิต" หมายความว่า บริษัทที่ได้รับใบอนุญาตประกอบธุรกิจประกันชีวิตตามกฎหมายว่าด้วยการประกันชีวิต "เบี้ยประกันภัยรับโดยตรง" หมายความว่า เบี้ยประกันภัยที่บริษัทประกันวินาศภัยบริษัทประกันชีวิตได้รับจากผู้เอาประกันภัย แต่หากเป็นบริษัทประกันวินาศภัยหรือบริษัทประกันชีวิตที่ประกอบธุรกิจเฉพาะการประกันภัยต่อ ให้หมายความว่าเบี้ยประกันภัยที่ได้รับจากการรับประกันภัยต่อหักด้วยเบี้ยประกันภัยต่อที่ได้จ่ายจากการเอาประกันภัยต่อช่วงในประเทศตามสัญญาประกันภัยต่อภายใต้ข้อตกลงของตลาดประกันภัยในประเทศข้อ ๒ ให้บริษัทประกันวินาศภัย บริษัทประกันชีวิตนําส่งเงินสมทบให้แก่สํานักงานภายในสามสิบวันนับแต่วันสิ้นรอบสามเดือน เพื่อเป็นค่าใช้จ่ายในการดําเนินงานของคณะกรรมการและสํานักงานข้อ ๓ การคํานวณเงินสมทบที่บริษัทประกันวินาศภัย บริษัทประกันชีวิต ต้องนําส่งให้แก่สํานักงาน ให้คํานวณจากเบี้ยประกันภัยรับโดยตรง และให้ใช้เกณฑ์สิทธิ โดยให้นําเบี้ยประกันภัยที่เกิดขึ้นในรอบสามเดือน แม้ว่าจะยังไม่ได้รับชําระในรอบสามเดือนนั้นมารวมคํานวณเป็นเบี้ยประกันภัยสําหรับรอบสามเดือนนั้นข้อ ๔ อัตราเงินสมทบ 4.1 สําหรับบริษัทประกันวินาศภัย ให้คํานวณอัตราเงินสมทบจากเบี้ยประกันภัยรับโดยตรง ดังนี้ (1) เบี้ยประกันภัยรับโดยตรง 1,000 ล้านบาทแรก บริษัทประกันวินาศภัยต้องนําส่งในอัตราร้อยละ 0.3 (2) เบี้ยประกันภัยรับโดยตรงส่วนที่เกิน 1,000 ล้านบาท แต่ไม่เกิน 5,000 ล้านบาท บริษัทประกันวินาศภัยต้องนําส่งในอัตราร้อยละ 0.25 (3) เบี้ยประกันภัยรับโดยตรงส่วนที่เกิน 5,000 ล้านบาท บริษัทประกันวินาศภัยต้องนําส่งในอัตราร้อยละ 0.2 4.2 สําหรับบริษัทประกันชีวิต ให้คํานวณอัตราเงินสมทบจากเบี้ยประกันภัยรับโดยตรง ดังนี้ (1) กรมธรรม์ประกันภัยทุกแบบนอกจาก (2) บริษัทประกันชีวิตต้องนําส่งในอัตราร้อยละ 0.3 ของเบี้ยประกันภัยรับโดยตรงปีแรกและร้อยละ 0.15 ของเบี้ยประกันภัยรับโดยตรงปีต่อไป กรณีกรมธรรม์ประกันภัยที่กําหนดให้ชําระเบี้ยประกันภัยครั้งเดียว บริษัทประกันชีวิตต้องนําส่งเงินสมทบในอัตราร้อยละ 0.15 ของเบี้ยประกันภัยรับโดยตรงที่ชําระครั้งเดียวนั้น (2) กรมธรรม์ประกันภัยแบบควบการลงทุน บริษัทประกันชีวิตต้องนําส่งเงินสมทบในอัตราร้อยละ 0.1 ของเบี้ยประกันภัยรับโดยตรงปีแรกและปีต่อไป กรณีกรมธรรม์ประกันภัยแบบควบการลงทุน ที่กําหนดให้ชําระเบี้ยประกันภัยครั้งเดียว บริษัทประกันชีวิตต้องนําส่งเงินสมทบในอัตราร้อยละ 0.1 ของเบี้ยประกันภัยรับโดยตรงที่ชําระครั้งเดียวนั้นข้อ ๕ การนําส่งเงินสมทบให้บริษัทประกันวินาศภัย บริษัทประกันชีวิต ดําเนินการดังนี้ (1) จ่ายเป็นเงินสด เช็ค หรือดร๊าฟ (2) โอนเข้าบัญชีข้อ ๖ ในกรณีที่นําส่งเงินสมทบเป็นเช็คหรือดร๊าฟ บริษัทประกันวินาศภัย บริษัทประกันชีวิตจะต้องสั่งจ่ายในนาม "เงินสมทบสํานักงาน คปภ." และเช็คหรือดร๊าฟนั้นต้องเป็นเช็คหรือดร๊าฟที่ไม่ลงวันที่ล่วงหน้าข้อ ๗ ในกรณีที่บริษัทประกันวินาศภัย บริษัทประกันชีวิตนําส่งเงินสมทบให้แก่สํานักงานเกินจํานวนที่ต้องจ่ายสําหรับรอบสามเดือน ให้บริษัทขอนําเงินในส่วนที่เกินนั้นไปจ่ายเป็นเงินสมทบให้แก่สํานักงานสําหรับรอบสามเดือนต่อๆ ไปได้จนกว่าเงินในส่วนที่เกินนั้นจะหมดลงข้อ ๘ การส่งเงินสมทบ การขอนําเงินสมทบส่วนที่เกินไปจ่ายเป็นเงินสมทบสําหรับรอบสามเดือนต่อๆ ไป ให้บริษัทยื่นคําร้องตามแบบที่สํานักงานประกาศกําหนดข้อ ๙ ประกาศนี้ให้เริ่มใช้บังคับสําหรับการคํานวณเงินสมทบตั้งแต่รอบเดือน มกราคม พ.ศ. 2551 ถึงเดือน มีนาคม พ.ศ. 2551 เป็นต้นไปผู้มีอํานาจลงนาม - ประกาศ ณ วันที่ 22 มกราคม พ.ศ. 2551 ศุภรัตน์ ควัฒน์กุล ปลัดกระทรวงการคลัง ประธานคณะกรรมการกํากับและส่งเสริมการประกอบธุรกิจประกันภัย